b"\n_START_ARTICLE_\nEstats financers\n_START_PARAGRAPH_\nEls estats financers, tamb\xc3\xa9 anomenats estats comptables, informes financers o comptes anuals, s\xc3\xb3n informes que utilitzen les institucions per tal de reportar la situaci\xc3\xb3 econ\xc3\xb2mica i financera i els canvis que experimenta la mateixa en una data o per\xc3\xadode determinat. Aquesta informaci\xc3\xb3 resulta \xc3\xbatil per a l'Administraci\xc3\xb3, gestors, reguladors i altres tipus d'interessats com ara els accionistes, creditors o propietaris. _NEWLINE_La majoria d'aquests informes constitueixen el producte final de la comptabilitat i s\xc3\xb3n elaborats d'acord amb principis de comptabilitat generalment acceptats, normes comptables o normes d'informaci\xc3\xb3 financera. La comptabilitat \xc3\xa9s duta a terme pel comptable, en alguns pa\xc3\xafsos comptadors p\xc3\xbablics que, en la majoria dels pa\xc3\xafsos del m\xc3\xb3n, han d'enregistrar-se en organismes de control p\xc3\xbablics o privats per a poder exercir la professi\xc3\xb3._NEWLINE_Els estats financers s\xc3\xb3n les eines m\xc3\xa9s importants amb qu\xc3\xa8 compten les organitzacions per a avaluar l'estat en qu\xc3\xa8 es troben."